CELEX: 32008R0508
Language: et
Date: 2008-06-06 00:00:00
Title: Komisjoni määrus (EÜ) nr 508/2008, 6. juuni 2008 , kroovitud terade ja poleeritud terade määratluse kohta, mida kohaldatakse eksporditoetuste andmisel (kodifitseeritud versioon)

7.6.2008   
            
            
               ET
            
            
               Euroopa Liidu Teataja
            
            
               L 149/55
            
         
      KOMISJONI MÄÄRUS (EÜ) nr 508/2008,
   6. juuni 2008,
   kroovitud terade ja poleeritud terade määratluse kohta, mida kohaldatakse eksporditoetuste andmisel
   (kodifitseeritud versioon)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 170 esimest lõiget koostoimes artikliga 4,
   ning arvestades järgmist:
   
               (1)
            
            
               Komisjoni 28. juuni 1968. aasta määrust (EMÜ) nr 821/68 kroovitud terade ja poleeritud terade määratluse kohta, mida kohaldatakse eksporditoetuste andmisel (2) on korduvalt oluliselt muudetud. (3) Selguse ja otstarbekuse huvides tuleks kõnealune määrus kodifitseerida.
            
         
               (2)
            
            
               Eksporditoetuste andmisel tuleks arvesse võtta toetuse saamise tingimustele vastavate teraviljatoodete kvaliteeti, et vältida riiklikest vahenditest abi andmist madala kvaliteediga kauba ekspordiks; seetõttu on vaja kehtestada igas liikmesriigis kohaldatav täpne määratlus selliste terade jaoks, mis vastavad kroovitud terade ja poleeritud terade puhul eksporditoetuse saamise tingimustele.
            
         
               (3)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Eksporditoetuste andmisel peavad poleeritud teradel ja kroovitud teradel olema I lisas loetletud omadused.
   Artikkel 2
   Määrus (EMÜ) nr 821/68 tunnistatakse kehtetuks.
   Viiteid kehtetuks tunnistatud määrusele käsitatakse viidetena käesolevale määrusele kooskõlas III lisas esitatud vastavustabeliga.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. juulist 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. juuni 2008
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 299, 16.11.2007, lk 1. Määrust on viimati muudetud määrusega (EÜ) nr 361/2008 (ELT L 121, 7.5.2008, lk 1).
   
      (2)  EÜT L 149, 29.6.1968, lk 46. Määrust on viimati muudetud määrusega (EÜ) nr 39/2007 (ELT L 11, 18.1.2007, lk 11).
   
      (3)  Vt II lisa.
   
      I LISA
      A.   KROOVITUD TERADE (LÜDITUD VÕI KESTAST VABASTATUD) JA POLEERITUD TERADE MÄÄRATLUS
      I.   Kroovitud terad hõlmavad lüditud ja kestast vabastatud teri:
      
                  1.
               
               
                  Lüditud terad:
                  terad, millelt on eemaldatud koor, või kandelehtedega terad (vt selgitavad märkused tariifirubriigis 10.03: teravili), millelt on eemaldatud kandelehed, mis on tihedalt koore küljes kinni (nt ohtelise odra puhul) või mis ümbritsevad tera nii tihedalt, et kandelehti ei ole võimalik viljapeksuga eemaldada (kaera puhul).
               
            
                  2.
               
               
                  Kestast vabastatud terad:
                  terad (odra puhul eemaldatud kandelehtedega), millelt on eemaldatud suurem osa koorest ja integumendist (seemnekestast).
               
            II.   Poleeritud terade hulka kuuluvad:
      
                  1.
               
               
                  Esimese klassi terad:
                  
                              a)
                           
                           
                              terad, mis vastavad järgmisele määratlusele:
                              poleeritud terad, peamiselt odraterad, millelt on eemaldatud kogu integument, koor ja idu ning suurem osa seemnekestast ja aleuroonkihist ning mis on ühtliku suuruse ning ümara kujuga; ning
                           
                        
                              b)
                           
                           
                              mis lisaks vastavad järgmistele nõuetele:
                              
                                          i)
                                       
                                       
                                          terade ühtlikkus:
                                          
                                                      —
                                                   
                                                   
                                                      75 % teradest ei tohi ületada 20 % dm-st (1);
                                                   
                                                
                                                      —
                                                   
                                                   
                                                      94 % teradest, mis on järk-järgult kokku liidetud 3 % ja 97 % vahel, ei tohi ületada 30 % dm-st (1);
                                                   
                                                
                                                      —
                                                   
                                                   
                                                      100 % teradest ei tohi ületada 50 % dm-st (1);
                                                   
                                                
                                    
                                          ii)
                                       
                                       
                                          Ühtlikkus määratakse sõelanalüüsiga, kasutades ümmarguste avadega sõelu.
                                       
                                    
                        
            
                  2.
               
               
                  Teise klassi terad:
                  terad, mis vastavad II osa lõike 1 punkti a määratlusele.
               
            B.   SÕELANALÜÜS
      I.   Seadmed:
      
                  1.
               
               
                  ümmarguste avadega sõelte komplekt (läbimõõt 200 mm, avade läbimõõt 4,0 1,0 mm ning avade vahe 0,25 mm),
               
            
                  2.
               
               
                  sõelumisseade – sõelumine peaks toimuma käsitsi; abivahendid sõelumiseks (20 mm küljepikkusega kummikuubikud),
               
            
                  3.
               
               
                  täppiskaalud.
               
            II.   Meetod
      Poleeritud odraterad sõelutakse tavaliselt läbi kuue eri sõela; sõelade komplekt suletakse ülevalt ja alt, nii et suurimate avadega sõel on kõige ülemine; ülemine ja alumine sõel peaksid pärast sõelumist olema tühjad.
      Kahte poleeritud odrateradest koosnevat proovi, mille kontrollitud kaal on 50 100 grammi, sõelutakse käsitsi vähemalt viis minutit, kasutades kummikuubikuid.
      Sõelumiseks hoitakse sõelakomplekti käes ja raputatakse seda enam-vähem horisontaalselt 120 korda minutis amplituudiga umbes 70 mm. Edasi-tagasi liigutamine katkestatakse iga minuti järel ning tehakse kolm ringikujulist liigutust. Sõelumisjäägid kaalutakse 0,1 g täpsusega ja väljendatakse protsendimäärana sõelutud tootest, tulemus ümardatakse lähima täisarvuni ja arvutatakse keskmine.
      Sõelumisjääkide protsendimäärade keskmised liidetakse kokku, alustades väärtusest 0 %, mis vastab suurimate avadega tühja sõela jääkidele. Protsendimäärade summa Σ (%) ja vastavate sõelte avasuurused kantakse millimeetripaberil koordinaatteljestikku, Σ (%) ordinaatteljele ja silmasuurused millimeetrites abstsissteljele.
      Mediaan (dm) on avasuurus millimeetrisajandikes summa Σ (%) = 50 korral ning see loetakse graafikult, mis on saadud punktide ühendamisel sirgjoontega.
      
         (1)  dm = mediaan, mis saadakse sõelanalüüsi tulemuste graafikult punktis, kus 50 % toodetest on sõela läbinud.
   
   
      LISA II
      Kehtetuks tunnistatud määrus koos muudatustega
      
                  Komisjoni määrus (EMÜ) nr 821/68
               
               
                  (EÜT L 149, 29.6.1968, lk 46)
               
            
                  Komisjoni määrus (EMÜ) nr 1634/71
               
               
                  (EÜT L 170, 29.7.1971, lk 13)
               
            
                  Komisjoni määrus (EÜ) nr 39/2007
               
               
                  (EÜT L 11, 18.1.2007, lk 11)
               
            
   
      LISA III
      Vastavustabel
      
                  Määrus (EMÜ) nr 821/68
               
               
                  Käesolev määrus
               
            
                  Artikkel 1
               
               
                  Artikkel 1
               
            
                  —
               
               
                  Artikkel 2
               
            
                  Artikkel 2
               
               
                  Artikkel 3
               
            
                  Lisa, kroovitud terade (lüditud ja kestast vabastatud) ja poleeritud terade määratlus
               
               
                  I lisa, punkt A
               
            
                  Lisa, punkt A
               
               
                  I lisa, punkt A, I
               
            
                  Lisa, punkt B, I, 1
               
               
                  I lisa, punkt A, II, 1, a)
               
            
                  Lisa, punkt B, I, 2, esimene lõik, a, b ja c
               
               
                  I lisa, punkt A, II 1, b, i), esimene, teine ja kolmas taane
               
            
                  Lisa, punkt B, I, 2, teine lõik
               
               
                  I lisa, punkt A, II, 1, b, ii)
               
            
                  Lisa, punkt B, I, 2, kolmas lõik
               
               
                  Märkus (*)
               
            
                  Lisa, punkt B, II
               
               
                  I lisa, punkt A, II, 2
               
            
                  Lisa, sõelanalüüs
               
               
                  I lisa, punkt B
               
            
                  Lisa, seadmed, esimene, teine ja kolmas taane
               
               
                  I lisa, punktid B, I, 1, 2 ja 3
               
            
                  Lisa, meetod
               
               
                  I lisa, punkt B, II
               
            
                  —
               
               
                  II lisa
               
            
                  —
               
               
                  III lisa